nahid-hub/BLUGE-bengali-wikipedia-section-title-prediction huggingface dataset:
১১৭৭ সালে এবং পুনরায় ১১৭৮ সালে, চম্পারা কম্বোডিয়া আক্রমণ করে। ১১৭৭ সালে, চম্পা রাজা চতুর্থ জয়ইন্দ্রবর্মণ একটি তড়িত আক্রমণ করেন খমের রাজধানীতে, টোনলে সাপ হ্রদ থেকে মেকং নদী পর্যন্ত একটি দ্রুতগামী নৌবিহারের মাধ্যমে যাত্রা করে এবং তারপর টেনেল স্যাপের একটি উপনদী সিয়েম রিপ পর্যন্ত। আক্রমণকারীরা যশোধরপুরের খেমার রাজধানীকে ধ্বংশ করে এবং রাজা ত্রিভুবনাদিত্যবর্মণকে হত্যা করে। এছাড়াও ১১৭৮ সালে, সপ্তম জয়বর্মণ খেমার সেনাবাহিনীকে নেতৃত্ব দিয়ে, বহিরাক্রমণকে পরাহত করেন। এই যুদ্ধের অংশ হিসেবে নৌযুদ্ধো রয়েছে, যার চিত্র অনকিত রয়েছে বেয়ন এবং ব্যান্টি চমারের প্রাচীরগাত্রে। এই যুদ্ধজয়, নিঃসন্দেহে সপ্তম জয়বর্মণকে ঐতিহাসিক গুরুত্ব দিয়েছে। সেই সময় তার বয়স ছিল প্রায় ষাটের কোঠায়। এরপরে রাজধানীতে ফিরে তিনি অনুভব করেন চারপাশের অগোছালো ভাব। শক্ত হাতে সব কিছু দমন করে, ১১৮১ খ্রিষ্টাব্দে তিনি নিজেকে সম্রাট হিসেবে ঘোষণা করে।

তার রাজত্বের শুরুতে, সম্ভবত তিনি অন্য এক চ্যাম আক্রমণ প্রতিহত করেন এবং মালয়ঙ্গের (ব্যাটামবং) বর্বর রাজ্যের বিদ্রোহকে দমন করেন। তিনি উদ্বাস্তু যুবরাজ শ্রী বিদ্যানন্দনের সামরিক দক্ষতার দ্বারা ব্যাপকভাবে সাহায্য লাভ করেছিলেন, যিনি পরবর্তীতে বিপ্লব এবং চম্পার বিজয় লাভের অংশ হিসেবেও অংশ নেন (১১৯০-১১৯১)। জয়বর্মণ খমের সাম্রাজ্যকে মেকং উপত্যজার উত্তরে ভিয়েনতিয়েন অব্ধি এবং দক্ষিণে ক্রা ইস্থমুস অবধি বিস্তৃত করেছিলেন।

সঠিক অনুচ্ছেদ শিরোনাম কোনটি?
titleA. চ্যামেদের পরাজয় ও রাজ্যাভিষেক
titleB. তাহ প্রোম
titleC. কালপঞ্জি
titleD. জনসেবা ও সৌধসমূহ
উত্তর: titleA
বলিহারের জমিদার রাজশাহী বিভাগের নওঁগা জেলার অন্যতম বিখ্যাত জমিদার ছিল। বলিহার জমিদার পরিবার প্রতিষ্ঠা করেছিলেন নৃসিংহ চক্রবর্তী। সম্রাট আওরঙ্গজেব কর্তৃক জায়গির লাভ করে বলিহারের জমিদাররা এ এলাকায় নানা স্থাপনা গড়ে তোলেন যার মধ্যে বলিহার রাজবাড়ি অন্যতম।

দেশ বিভাগের সময়কালে বলিহারের রাজা ছিলেন বিমেলেন্দু রায়। দেশ বিভাগের সময় জমিদারী প্রথা বিলুপ্ত হলে বলিহারের রাজা বিমেলেন্দু রায় চলে যান ভারতে। এরপর বলিহার রাজবাড়ী ভবনটি দেখভাল করেন রাজ পরিবারের অন্যান্য কর্মচারীরা। বাংলাদেশের স্বাধীনতা যুদ্ধের সময় এবং পরবর্তীতে রাজবাড়ির বিভিন্ন নিদর্শন, আসবাবপত্র, জানালা দরজাসহ বিভিন্ন সামগ্রী লুট হয়ে যায়।

সঠিক অনুচ্ছেদ শিরোনাম কোনটি?
titleA. ইতিহাস
titleB. বর্তমার অবস্থা
titleC. অবস্থান
titleD. অবকাঠামো
উত্তর: titleA
এই মাসের প্রথম দিনে, ভ্যালেন্সিয়ার বিরুদ্ধে একটি আত্মঘাতী গোল এবং বাজকেজের গোলের মাধ্যমে ২–০ গোলে জয়লাভ করে ৩ পয়েন্ট অর্জন করে। ২০১৮ সালের ৬ই ডিসেম্বর তারিখে, কোপা দেল রে'র ৩২ দলের পর্বের ফিরতি লেগে মেলিয়ার বিরুদ্ধে আসেন্সিও ও ইস্কোর জোড়া গোল এবং ভিনিসিউস ও হাভি সানচেজের একটি গোলের মাধ্যমে ৬–১ গোলে জয়লাভ করে; এর ফলে রিয়াল মাদ্রিদ সামগ্রিকভাবে ১০–১ গোলে জয়লাভ করে ১৬ দলের পর্বে অগ্রসর হয়। তিন দিন পর, বেলের করা একমাত্র গোলের মাধ্যমে এসডি উয়েস্কার বিরুদ্ধে অ্যাওয়ে ম্যাচে ১–০ গোলে জয়লাভ করে। চ্যাম্পিয়নস লিগের গ্রুপ পর্বের শেষ ম্যাচে মাদ্রিদ রুশ ক্লাব সিএসকেএ মস্কোর বিরুদ্ধে ০–৩ ব্যবধানে পরাজিত হয়েছিল। ২০১৮ সালের ১৫ই ডিসেম্বর তারিখে, বেনজেমার করা একমাত্র গোলের বিনিময়ে মাদ্রিদ রায়ো ভায়েকানোর বিরুদ্ধে ১–০ গোলে জয়লাভ করেছিল। ২০১৮ সালের ১৯শে ডিসেম্বর তারিখে, ২০১৮ ফিফা ক্লাব বিশ্বকাপের সেমি-ফাইনালে জাপানের ক্লাব কাশিমা অ্যান্টলার্সকে ৩–১ গোলে হারিয়ে দেয়; উক্ত ম্যাচে বেল এই মৌসুমে প্রথমবারের মতো হ্যাট্রিক করেন। ৩ দিন পর, ফাইনালে সংযুক্ত আরব আমিরাতের ক্লাব আল-আইনকে ৪–১ গোলে হারিয়ে টানা তৃতীয় বার এবং রেকর্ড পরিমাণ ৪ বার ফিফা ক্লাব বিশ্বকাপের শিরোপা জয়লাভ করে; এই ম্যাচে লুকা মদরিচ, মার্কোজ ইয়োরেন্তে, রামোস একটি করে গোল করেছিল।

সঠিক অনুচ্ছেদ শিরোনাম কোনটি?
titleA. ডিসেম্বর
titleB. আগস্ট
titleC. প্রাক-মৌসুম
titleD. ফিফা ক্লাব বিশ্বকাপ
উত্তর: titleA
ঝুনু ১৯৪৩ সালের ২১ জুন তৎকালীন পূর্ব বাংলার (বর্তমান বাংলাদেশ) মানিকগঞ্জ জেলায় এক শিক্ষিত ও সম্ভ্রান্ত মুসলমান পরিবারে জন্মগ্রহণ করেন। তার পিতা আবু মোহাম্মদ আবদুল্লাহ খান ছিলেন একজন পুলিশ অফিসার এবং মাতা সফরুন নেছা। ঝুনু ছোটবেলায় কলের গান বাজিয়ে বাড়িতে নাচতেন। তার বাবা এতে খুশি হয়ে তাকে গেন্ডারিয়া বালিকা বিদ্যালয়ে (মনিজা রহমান গার্লস স্কুল) ভর্তি করান। যেখানে তিনি পড়াশুনার পাশাপাশি নাচ ও গান শিখেন। স্কুলের প্রধান শিক্ষিক বাসন্তী গুহঠাকুরতা প্রতি বছর স্কুলে নাচ ও গানে প্রতিযোগিতার আয়োজন করতেন। তিনি ছিলেন বাংলাদেশের স্বাধীনতা যুদ্ধ সময়কালে শহীদ বুদ্ধিজীবী জ্যোতির্ময় গুহঠাকুরতার স্ত্রী। ১৯৫৫ সালে ঝুনু পঞ্চম শ্রেণিতে পড়াকালীন বাসন্তী গুহ "ঘুমন্ত রাজকন্যা" নামে একটি নৃত্যনাট্য মঞ্চস্থ করেন। এতে ঝুনু একটি পুরুষ চরিত্রে নাচে অংশগ্রহণ করেন। এই নৃত্যনাট্যের নৃত্য পরিচালক ছিলেন অজিত সান্ন্যাল। তিনি ঝুনুর পিতাকে বলেন তাকে বুলবুল ললিতকলা একাডেমিতে ভর্তি করতে। ১৯৫৬ সালে ঝুনু নৃত্যে তালিম নিতে বাফায় ভর্তি হন। তিনি ছিলেন বাফার প্রথম ব্যাচের শিক্ষার্থী। তার সাথে তার ভাই মোজাম্মেল হোসেন সেতার, বোন রুনু রবীন্দ্র সঙ্গীত এবং নীনা ধ্রুপদী সঙ্গীত বিভাগে ভর্তি হন।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. মৃত্যু
titleC. কর্মজীবন
titleD. ব্যক্তিগত জীবন
উত্তর: titleA
আবরারের সহপাঠীরা বলেছিলেন যে তিনি সম্ভবত ফেসবুকে লেখার জন্যই মারা গিয়েছিলেন। ফেসবুক স্ট্যাটাসে, নিহত আবরার প্রধানমন্ত্রী শেখ হাসিনার চার দিনের সরকারি সফরের সময় দ্বিপাক্ষিক দলিল স্বাক্ষরের সমালোচনা করেছিলেন।

তার ফেসবুক পোস্টে ভারতকে মংলা বন্দর ব্যবহারের অনুমতি দেওয়া, ফেনী নদী থেকে পানি প্রত্যাহার এবং বাংলাদেশ থেকে এলপিজি আমদানি করার বিষয়গুলি নিয়ে তিনি আলোচনা করেছিলেন।

স্ট্যাটাসটি হচ্ছে: 
সঠিক অনুচ্ছেদ শিরোনাম কোনটি?
titleA. বিচার
titleB. পরবর্তী ঘটনা
titleC. ফেসবুক সম্পৃক্ততা
titleD. আন্তর্জাতিক সংবাদমাধ্যম
উত্তর: titleC
১৯৪১ সালে পৈত্রিক সম্পত্তিতে স্বীয় পিতার নামকে স্মরণীয় করে রাখতে ‘নারায়ণপুর সরাফত উল্লাহ উচ্চ বিদ্যালয়’ প্রতিষ্ঠা করেন। ব্রহ্মপুত্র নদ দিয়ে নৌকায় চড়ে বিদ্যালয় পরিদর্শনে ড. মুহম্মদ শহীদুল্লাহ এসেছিলেন।

বাংলার শেষ স্বাধীন নবাব সিরাজউদ্দৌলার স্মরণে ১৯৪৮ সালে প্রতিষ্ঠা করেন নবাব ‘সিরাজ উদ্‌দৌলা কলেজ’। তবে, রাজনীতিতে জড়ানোর ফলে ঐ মহাবিদ্যালয়টি সরকারী অনুমোদন লাভে ব্যর্থ হয়।

স্বাধীনতা উত্তর বাংলাদেশেও সরকারের গৃহীত কর্মকাণ্ডের সমালোচনায় সরব ছিলেন। ফলে, তৎকালীন সরকারের রোষানল থেকেও তিনি রেহাই পাননি। ১৯৭৩ সালে ‘নারায়ণপুর কলেজ’ প্রতিষ্ঠা করেন। এবারও মহাবিদ্যালয়টি সরকারী অনুমোদন লাভে ব্যর্থ হয়।

নিজের পৈত্রিক জমি বন্ধক ও বিক্রি করে তদ্বীয় পত্নী এবং ময়মনসিংহের বিদ্যাময়ী বালিকা বিদ্যালয়ের সিনিয়র শিক্ষিকা মিসেস রাবেয়া বেগমের নিজস্ব সম্পদ ও অলঙ্কারাদি বিক্রয়লব্ধ অর্থ দিয়ে মহাবিদ্যালয় গঠনে ব্যয় করতে থাকেন। সহধর্মীনির অবদানকে স্বীকৃতি দিতে তার নাম অনুসরণে ১৯৮৬ সালে ‘নারায়ণপুর রাবেয়া মহাবিদ্যালয়’ প্রতিষ্ঠা করেন। অবশেষে, ১৯৮৭ সালে মহাবিদ্যালয়টি সরকারী অনুমোদন লাভে সক্ষম হয়। মেজর জেনারেল (অবঃ) মাহমুদুল হাসান মহাবিদ্যালয়ের মঞ্জুরী পেতে বিস্তর সহযোগিতা করেছিলেন। ১৯৯৬ সালে ঐ প্রতিষ্ঠানটি জাতীয় পর্যায়ে শ্রেষ্ঠ কলেজ হিসেবে পুরস্কৃত হয়।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. কর্মজীবন
titleC. সামাজিক অবদান
titleD. নির্বাচনে অংশগ্রহণ
উত্তর: titleC
ফ্রস্টবাইট উপরে বর্ণিত লক্ষণ, উপসর্গ এবং রোগীর ইতিহাসের উপর ভিত্তি করে নির্ণয় করা হয়। একই সময়ে অনুরূপ লক্ষণবিশিষ্ট অন্যান্য অবস্থার মধ্যে রয়েছে:


হাইপোথার্মিয়ায় আক্রান্ত ব্যক্তিরা প্রায়ই ফ্রস্টবাইটে আক্রান্ত হন। কিন্তু যেহেতু হাইপোথার্মিয়া জীবনের জন্য হুমকিস্বরূপ তাই এটির চিকিৎসা প্রথমে করা উচিত। নির্ণয়ের জন্য টেকনিশিয়াম-৯৯ বা এমআরআই স্ক্যানের প্রয়োজন হয় না, তবে পূর্বাভাসের ক্ষেত্রে এটি প্রয়োজন হতে পারে। 

সঠিক অনুচ্ছেদ শিরোনাম কোনটি?
titleA. সমাজ ও সংস্কৃতি
titleB. প্যাথোফিজিওলজি
titleC. ঠাণ্ডায় হিমায়ন
titleD. রোগ নির্ণয়
উত্তর: titleD
চেক-জার্মান সীমান্ত অতিক্রম করার পরে এবং লাবে স্যান্ডস্টোন পর্বতমালার মধ্য দিয়ে যাওয়ার পরে, স্রোতটি একটি উত্তর-পশ্চিম প্রবাহ ধারণ করে, যা উত্তর সমুদ্রে মিলিত হওয়া অবধি একই দিকে প্রবাহিত হয়।

নদীটি ড্রেসডেনের মধ্য দিয়ে প্রবাহিত হয় এবং অবশেষে মিয়েন ছাড়িয়ে উত্তর জার্মান সমভূমি পেরিয়ে দীর্ঘ যাত্রায় প্রবেশ করে। প্রাক্তন পূর্ব জার্মানির পশ্চিম সীমান্ত পেরিয়ে যাওয়ার পথে তুরগাউ, উইটেনবার্গ, ডেসৌ, ম্যাগডেবার্গ, উইটেনবুর্গ এবং হামবুর্গ ইত্যাদি শহরকে স্পর্শ করে এবং পশ্চিম থেকে মুল্ডে ও সালে এবং পূর্বদিক থেকে শোয়ার্জে এলস্টার, হাভেল এবং লাডে নদীর জল সংগ্রহ করে এগিয়ে যায়।

উত্তরের অংশে লবের উভয় তীর সমতল এবং খুব উর্বর মার্শল্যান্ডস (এলবে মার্শেস) দ্বারা আচ্ছাদিত। 

সঠিক অনুচ্ছেদ শিরোনাম কোনটি?
titleA. ব্যাকরণ
titleB. প্রবাহ
titleC. চেক প্রজাতন্ত্রের মধ্যে দিয়ে
titleD. জার্মানির মধ্য দিয়ে
উত্তর: titleD
আবদুল্লাহ ইবনে জাহাশ বদর ও উহুদ যুদ্ধে অংশগ্রহণ করেছিলেন। সাদ ইবন আবি ওয়াক্কাস বর্ণনা করেছেন, উহুদ যুদ্ধের পূর্বে আবদুল্লাহ ইবনে জাহাশ তার নিজের শাহাদতের জন্য দোয়া করেছিলেন,আবদুল্লাহ বলেছিলেন, 

তৃতীয় হিজরির শাওয়াল মাসে মুসলমান ও কুরাইশদের মধ্যে উহুদ প্রান্তরে তুমুল যুদ্ধ। এই যুদ্ধের এক পর্যায়ে আবদুল্লাহ ইবনে জাহাশের তরবারিটি ভেঙ্গে যায়। তখন মুহাম্মাদ তাকে খেজুর গাছের একটি ডাল ভেঙ্গে দেন । আবদুল্লাহ এই ডাল দিয়েই দীর্ঘসময় যুদ্ধ করতে থাকেন। এবং এক পর্যায়ে আবুল হাকাম ইবনে আখনাস সাকাফীর তরবারির একটি প্রচন্ড আঘাতে তিনি শাহাদত বরণ করেন। মুশরিকরা তার দেহের বিকৃতি সাধন করে এমনকি নাক,কান কেটে সুতায় মালা গাঁথে ।

সঠিক অনুচ্ছেদ শিরোনাম কোনটি?
titleA. উহুদ যুদ্ধে
titleB. নাম ও বংশ পরিচয়
titleC. নাখলা অভিযানের ঘটনা
titleD. মদিনায় হিজরত
উত্তর: titleA
গান্ধী প্রথমে নতুন দিল্লির উত্তর অংশে গোল মার্কেটের কাছে তপশিলী বাল্মিকি মন্দিরে থাকছিলেন, এবং সেখানে তাঁর প্রার্থনা সভা অনুষ্ঠিত করছিলেন। দেশভাগের শরণার্থীদের আশ্রয় দেওয়ার জন্য যখন মন্দিরটি নেওয়া হয়েছিল, তিনি বিড়লা হাউসে চলে যান। এই বিশাল প্রাসাদটি দক্ষিণ-মধ্য নতুন দিল্লির তখনকার আলবুকার্ক রোডে অবস্থিত ছিল, যেটি কূটনৈতিক ভবনের থেকে খুব দূরে নয়। গান্ধী বিড়লা হাউজের বাম শাখায় দুটি আড়ম্বরহীন কক্ষে থাকতেন, এবং প্রাসাদের পিছনে একটি উঁচু লনে প্রার্থনা সভা পরিচালনা করতেন।

বিড়লা হাউসে গান্ধীকে হত্যার প্রথম প্রয়াস ১৯৪৮ সালের ২০শেজানুয়ারি ঘটেছিল। স্ট্যানলি ওলপার্টের মতে, নাথুরাম গডসে এবং তাঁর সহকর্মীরা গান্ধীকে একটি পার্কে অনুসরণ করে গিয়েছিলেন, যেখানে তিনি কথা বলছিলেন। তাঁদের মধ্যে একজন ভিড় থেকে দূরে একটি গ্রেনেড ছুঁড়ে ফেলেছিলেন। প্রচণ্ড বিস্ফোরণে জনতা ভয় পেয়ে গিয়েছিল, মানুষের মধ্যে বিশৃঙ্খলা সৃষ্টি হয়েছিল। গান্ধী বক্তার মঞ্চে একা ছিলেন। আসল হত্যার পরিকল্পনায় ছিল, জনতা পালিয়ে যাওয়ার পরে দ্বিতীয় গ্রেনেডটি নিক্ষেপ করার, যখন গান্ধী একা তবে কথিত সহযোগী দিগম্বর ব্যাজ সাহস হারিয়ে ফেলেন এবং দ্বিতীয় গ্রেনেড নিক্ষেপ না করে ভিড়ের মধ্যে পালিয়ে যান। ভারত বিভাজনের পাঞ্জাবি শরণার্থী মদনলাল পাহওয়া ছাড়া হত্যার ষড়যন্ত্রকারীরা সকলেই পালিয়ে যান। তিনি গ্রেপ্তার হন পাহওয়া ১৯৬৪ সালে মুক্তি পেয়েছিলেন।

সঠিক অনুচ্ছেদ শিরোনাম কোনটি?
titleA. মনুবেন গান্ধী
titleB. আরো পড়ুন
titleC. হত্যা
titleD. ২০শে জানুয়ারি ১৯৪৮
উত্তর: titleD
গোয়েন্দা সংস্থার প্রধান থাকাকালে তিনি পাকিস্তানের রাজনীতিতে সক্রিয় ভূমিকা রেখেছেন। বেনজির ভুট্টো তাড়াতাড়ি দেশে ফিরে আসায় এবং ২০০৮ সালের আসন্ন নির্বাচনের কারণে নওয়াজ শরিফ ২০০৭ সালে মুকরিনের না ফেরার পরামর্শ সত্ত্বেও দেশে ফেরেন। তবে তাকে এরপর দ্রুত পাকিস্তান থেকে বের করে দেয়া হয়। মুকরিন জেদ্দা বিমানবন্দরে তাকে অভ্যর্থনা জানান। মুকরিন পাকিস্তানের রাজনৈতিক সমঝোতার সাথে জড়িত ছিলেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. কর্মকাণ্ড
titleC. গভর্নর
titleD. দ্বিতীয় উপপ্রধানমন্ত্রী ও উপযুবরাজ
উত্তর: titleB
এটনে চলে যান ও ১৮৮৩ সালে ব্যাটসম্যান হিসেবে প্রথম একাদশে ঠাঁই করে নেন নিজেকে। তৃতীয় বছরে উইনচেস্টারের বিপক্ষে ১৪১ রান তুলেন। হ্যারোর বিপক্ষে ৫৩ ও ২৭ করেন। ১৮৮৬ সালে অসুস্থতার কারণে খেলতে পারেননি। কিন্তু পরের বছর অক্সফোর্ড থেকে ব্লুধারী হয়েছিলেন। ১৮৮৯ সালে ডব্লিউ. ডব্লিউ. র‍্যাশলেইয়ের পরিবর্তে একাদশের নেতৃত্ব দেন। 

অক্সফোর্ডে থাকাকালে উইকেট-রক্ষক হিসেবে সকলের মনোযোগের কেন্দ্রবিন্দুতে উপনীত হয়েছিলেন। প্রথম-শ্রেণীর ক্রিকেটে ১৮৮৭ সালে মিডলসেক্সের বিপক্ষে ব্যক্তিগত সর্বোচ্চ করেন ১৫০ রান। সপ্তম উইকেটে কে. জে. কীয়ের সাথে ৩৪০ রান তুলেন। কে. জে. কী করেন ২৮১ রান। ১৮৮৭ সালে বিশ্ববিদ্যালয় দলের সদস্যরূপে মিডলসেক্সের বিপক্ষে এ সংগ্রহটি করেছিলেন। ফলশ্রুতিতে, ১৮৮৭ সালে লর্ডস ও ওভালে জেন্টলম্যানের সদস্যরূপে প্লেয়ার্সের বিপক্ষে উভয় খেলায় অংশগ্রহণের সুযোগ লাভ করেন। ঐ দুই খেলায় জেন্টলম্যানের সদস্যেরা অত্যন্ত শক্তিশালী ছিল ও প্লেয়ার্সের একাদশ দলটিও একইমানের ছিল। বিলি বেটস বাদে সকলেই সফরকারী অস্ট্রেলিয়ার বিপক্ষ খেলেছিলেন। 

এটনে পড়াশুনো সম্পন্ন করেছিলেন হিল্ট ফিলিপসন। বিদ্যালয়ের ছাত্র অবস্থাতেই চমৎকার ক্রিকেট প্রতিভার বিচ্ছুরণ ঘটান। এরপর, অক্সফোর্ডমূখী হন। সেখানে তিনি ব্লুধারী হন ও ১৮৮৯ সালে দলের অধিনায়কের দায়িত্বপ্রাপ্ত হন। এছাড়াও, অক্সফোর্ডে থাকাকালে টেনিস, র‍্যাকেট ও ফুটবল সিদ্ধহস্তের অধিকারী ছিলেন। ক্রিকেটের পাশাপাশি অন্যান্য ক্রীড়ায়ও দক্ষ ছিলেন হিল্টন ফিলিপসন। এটনে থাকাকালে র‍্যাকেট চ্যাম্পিয়ন হন ও র‍্যাকেট এবং টেনিস একক ও দ্বৈতে কেমব্রিজের বিপক্ষে খেলেন। ১৮৯১ সালে র‍্যাকেটস অ্যামেচার চ্যাম্পিয়নশীপে পার্স অ্যাশওয়ার্থকে পরাভূত করে। ১৮৮৯ সালে ফুটবলে ফুল ব্যাক অবস্থানে থাকার প্রেক্ষিতে সি. রেফোর্ড-ব্রাউন তাকে ব্লু দেন। ফলে, সবমিলিয়ে চারটি খেলায় অক্সফোর্ডের সদস্যরূপে কেমব্রিজের বিপক্ষে খেলেছেন তিনি।

সঠিক অনুচ্ছেদ শিরোনাম কোনটি?
titleA. শৈশবকাল
titleB. আন্তর্জাতিক ক্রিকেট
titleC. ব্যক্তিগত জীবন
titleD. প্রথম-শ্রেণীর ক্রিকেট
উত্তর: titleA
শাহ জালাল ১২৯৭ খ্রিষ্টাব্দের শেষে সশিষ্য তৎকালীন ভারত-রাজধানী দিল্লিতে উপস্থিত হন এবং ১২৯৮ খ্রিষ্টাব্দের শুরুতে তাদের নিয়ে বাংলার শ্রীহট্ট (বর্তমানে সিলেট) অভিমুখে রওনা হন। ১৩০৩ খ্রিষ্টাব্দে সর্বমোট ৩৬০ শিষ্যসহ শ্রীহট্টে পৌঁছে তিনি শিষ্যবর্গকে ভিন্ন ভিন্ন দলে ভাগ করে বাংলার বিভিন্ন জায়গায় ইসলাম ধর্মপ্রচারের উদ্দেশ্যে প্রেরণ করেন।

বিভক্ত একটি দলের নেতৃত্বভার গ্রহণ করে গোরাচাঁদ ২১ জন পীরভ্রাতাকে সঙ্গে নিয়ে দক্ষিণ বাংলায় ধর্মপ্রচারে আসেন। তার আদেশে ২১ জন পীর-আউলিয়া এতদাঞ্চলের বিভিন্ন জায়গায় ছড়িয়ে পড়েন; যেমন: শাহ সুকি পাণ্ডুয়ায়, দারাফ খাঁ গাজী ত্রিবেণীতে, শাহ আব্দাল্লা সিসিনীতে, একদিল শাহ বারাসতের কাজীপাড়ায়, শাহ ছকুদেওয়ান খামারপাড়ায়, শাহ-সইদ আকবর সোহাইয়ে। 
গোরাচাঁদ নিজে 'ভাটিমুল্লুক' বালাণ্ডা পরগনায় হাজির হন। মাহতাবউদ্দীন ওরফে শাহ সোন্দল গোরাচাঁদের মৃত্যুকাল পর্যন্ত সঙ্গে থাকলেও শেষপর্যন্ত 'খেলাফৎ' প্রাপ্ত হয়ে তার হুকুমে বীরভূমে গমন করেন।
উত্তর চব্বিশ পরগনার বারাসাত মহকুমার রায়কোলা নামক গ্রামে আজও "বাইশ আউলিয়ার দরগাহ" নামে একটি দরগাহ আছে। 

সঠিক অনুচ্ছেদ শিরোনাম কোনটি?
titleA. অকানন্দ-বকানন্দের হাতে মৃত্যু
titleB. সমাধি দরগাহের বাৎসরিক উৎসব
titleC. জন্ম-বৃত্তান্ত
titleD. ভারতে আগমন
উত্তর: titleD
তিনি ১৯৬৮ সাল থেকে মৃত্যুর আগ পর্যন্ত হিন্দি ও কন্নড় ভাষার সাহিত্য নিয়ে গবেষণা করেছেন। তিনি গবেষণা করেছেন দক্ষিণ ভারতীয় দর্শন ও ধর্ম নিয়ে। কন্নড়, তামিল, তেলুগু, সংস্কৃত ভাষায় গবেষণা কর্ম চালিয়েছেন। মেলকোটে অবস্থিত সংস্কৃত গবেষণা প্রতিষ্ঠানে দুই বছর গবেষণা করেছেন। তিনি শ্রী ভেল্লুকুদি ভারাদাচার স্বামী, ন্যায় বেদন্ত বিদ্বান কার্পানকার ভেঙ্কটাচারিয়ার ও পি. বি. আন্নাগরাচার স্বামীর মত নামজাদা পণ্ডিতদের অধীনে গবেষণা করেছেন।

সঠিক অনুচ্ছেদ শিরোনাম কোনটি?
titleA. পুরস্কার ও সম্মাননা
titleB. সামাজিক কাজ
titleC. শিক্ষাজীবন
titleD. গবেষণা কর্ম
উত্তর: titleD
১৯২৯ সালের ৯ মার্চ জিল্লুর রহমান কিশোরগঞ্জ জেলার ভৈরবে জন্মগ্রহণ করেন। তার বাবা মেহের আলী মিঞা ছিলেন একজন আইনজীবী, তৎকালীন ময়মনসিংহের লোকাল বোর্ডের চেয়ারম্যান এবং জেলা বোর্ডের সদস্য। তার স্ত্রী আইভি রহমানও বাংলাদেশ আওয়ামী লীগের একজন রাজনীতিবিদ ছিলেন। ২০০৪ সালের ২১ আগস্ট রাজধানী ঢাকার বঙ্গবন্ধু এভিনিউয়ে আওয়ামী লীগের সমাবেশে গ্রেনেড হামলায় জিল্লুর রহমান তার সহধর্মিনী ও মহিলা আওয়ামী লীগের তৎকালীন সভানেত্রী আইভি রহমানকে হারান। পারিবারিক জীবনে তিনি বর্তমান সংসদ সদস্য ও বাংলাদেশ ক্রিকেট বোর্ডের বর্তমান সভাপতি নাজমুল হাসান পাপন নামে এক পুত্র এবং তানিয়া ও ময়না নামে দুই কন্যা সন্তানের জনক।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. দেহাবসান
titleC. শিক্ষাজীবন
titleD. রাজনৈতিক জীবন
উত্তর: titleA
তিনি জাতীয় ও আন্তর্জাতিক পর্যায়ে বিভিন্ন আলোকচিত্র প্রতিযোগিতায় বিচারকের দ্বায়িত্ব পালন করেন। এরমধ্যে রয়েছে শিল্পকলা, ইউনেস্কো, ইউনিসেফ, পর্যটন এবং বিভিন্ন সোসাইটি আয়োজিত জাতীয় প্রতিযোগিতাসমূহ। সার্ক দেশ সমূহের মধ্যে আয়োজিত প্রদর্শনিগুলোতেও তিনি বিচারকের দ্বায়িত্ব পালন করেন। তারসাথে অন্যান্য যারা বিচারকের ভূমিকা পালন করেছেন তাদের মধ্যে রয়েছেন শিল্পাচার্য জয়নুল আবেদিন, শিল্পী কামরুল হাসান, শিল্পী মুস্তফা মনোয়ার, চিত্র পরিচালক আলমগীর কবির প্রমুখ।

সঠিক অনুচ্ছেদ শিরোনাম কোনটি?
titleA. শিক্ষা জীবন
titleB. বিচারক
titleC. সম্পাদনা
titleD. জন্ম
উত্তর: titleB
মাসিক চক্র এবং বয়ঃসন্ধিকালে হরমোনের মাত্রাধিক্যের কারণে ব্রণ হয়। বয়ঃসন্ধিকালে, অ্যান্ড্রোজেন বৃদ্ধির কারণে অতিরিক্ত সিবাম তৈরি হয়। গর্ভকালীন সময়েও অ্যান্ড্রোজেন বৃদ্ধির কারণে অতিরিক্ত সিবাম তৈরি হয়।
এছাড়াও কিছু হরমোন ব্রণের সাথে সম্পর্কযুক্তঃ টেস্টোস্টেরন, ডিহাইড্রোএপিএন্ডোস্টেরন।

পরবর্তী জীবনে ব্রণ হওয়া অস্বাভাবিক, যদিও ব্রণের মতই আরেক ধরনের উপস্থিতি থাকতে পারে। প্রাপ্ত বয়স্ক নারীর ব্রণের পেছনে কারণ হিসেবে গর্ভধারণের মত স্বাভাবিক বিষয় থেকে শুরু করে পলিসিস্টিক ওভারি সিনড্রোম বা কুশিং সিনড্রোম থাকতে পারে।

সঠিক অনুচ্ছেদ শিরোনাম কোনটি?
titleA. জেনেটিক
titleB. রোগতত্ত্ব
titleC. হরমোন
titleD. সংক্রমণ
উত্তর: titleC
২০০৮ এর আগস্টে তারেক রহমানের বিরুদ্ধে মামলাগুলো আদালতে গতি লাভ করে। প্রায় আঠারোো মাস কারান্তরীণ থাকার পর ৩ সেপ্টেম্বর, ২০০৮ তারিখে সবগুলো মামলায় তারেক রহমানের জামিন লাভ করেন ও বঙ্গবন্ধু শেখ মুজিবুর রহমান মেডিকেল বিশ্ববিদ্যালয় হাসপাতালে চিকিৎসাধীন অবস্থায় মুক্তি লাভ করেন।
তারেক রহমানের বিরুদ্ধে দূর্নীতির অভিযোগগুলো এই মুহুর্তে জাতীয় রাজনৈতিক অঙ্গনে বিতর্কের কেন্দ্রবিন্দুতে পরিণত হয়ে আছে। কোন কোন রাজনৈতিক বিশ্লেষক সন্দেহ পোষণ করেছেন তারেক রহমানের বিরুদ্ধে দূর্নীতির অভিযোগ অনেকাংশেই রাজনৈতিক উদ্দেশ্য-প্রণোদিত।

সঠিক অনুচ্ছেদ শিরোনাম কোনটি?
titleA. মুক্তিলাভ
titleB. প্রাথমিক জীবন
titleC. চিকিৎসা ও বিদেশে অবস্থান
titleD. ২০০২ সালের পর গণ-সংযোগ
উত্তর: titleA
একটি রাজ্য আইনসভার সদস্যরা প্রথম-অতীত-পরবর্তী পদ্ধতির মাধ্যমে রাজ্য নির্বাচনের সময় একক সদস্য নির্বাচনী এলাকা থেকে নির্বাচিত প্রতিনিধিদের নিয়ে গঠিত হয়। প্রতিটি বিধানসভায় সংখ্যাগরিষ্ঠ দল রাজ্য সরকার গঠন করে এবং সংখ্যাগরিষ্ঠ দলের নেতা রাজ্যের মুখ্যমন্ত্রী হন। রাষ্ট্রীয় আইনসভাগুলি মালয়েশিয়ার দ্বি-দ্বি-সংস্কারের মতো নয়, এককামেরাল। বংশগত শাসক বা গভর্নররা মুখ্যমন্ত্রীর পরামর্শে তাদের নিজ নিজ রাজ্য আইনসভাগুলি বিলুপ্ত করার ক্ষমতা অর্পণ করেন। একবার দ্রবীভূত হয়ে গেলে, ষাট ()০) দিনের অন্তর্বর্তীকালীন নির্বাচনের অবশ্যই নির্বাচন পরিচালনা করা উচিত। সাধারণত, সরওয়াককে বাদ দিয়ে এবং ২০০৪ এর আগে সাবাহ-এর আগে ফেডারেল সংসদীয় নির্বাচনের সাথে একযোগে রাজ্য নির্বাচন অনুষ্ঠিত হয়।

সঠিক অনুচ্ছেদ শিরোনাম কোনটি?
titleA. ব্রাজিল
titleB. মালয়েশিয়া
titleC. অস্ট্রেলিয়া
titleD. হংকং
উত্তর: titleB
যেহেতু ব্যালেন্স শীট হিসাববিজ্ঞান সমীকরণের নীতিগুলির উপর ভিত্তি করে প্রতিষ্ঠিত হয়, তাই এই সমীকরণটি সম্পূর্ণ কোম্পানির নেট ভ্যালুর হিসাব করার জন্য দায়বদ্ধ বলে উল্লেখ করা যেতে পারে। হিসাববিজ্ঞান সমীকরণের মূল উপাদানগুলি হল কোম্পানির হোল্ডিংস এবং কোম্পানির ঋণ উভয়ের হিসাব; এইভাবে, এটি মালিকদের সম্পত্তির মোট মূল্যের পরিমাপ করতে অনুমতি দেয়।

সঠিক অনুচ্ছেদ শিরোনাম কোনটি?
titleA. আবেদন
titleB. ইনভেস্টমেন্টস
titleC. আর্থিক বিবৃতি
titleD. কোম্পানি মূল্য
উত্তর: titleD
ঝুড়ি বয়ন বা ঝুড়িশিল্প বলতে শুকানো নমনীয় উদ্ভিজ্জ তন্তু যেমন দূর্বা, শর, ছোট কচি ডাল, বাঁশ, বেত, ইত্যাদির তন্তুকে জালের মতো পরস্পর-বিজড়িত করে বয়ন করে ধারণপাত্র (যাকে ঝুড়ি বলে) এবং অন্যান্য সদৃশ বস্তু প্রস্তুত করার ব্যবহারিক ও শৈল্পিক কর্মকাণ্ডটিকে বোঝায়। ঝুড়ির উপাদান হিসেবে কখনও কখনও কৃত্রিম তন্তুও ব্যবহৃত হতে পারে। ঝুড়ি বয়ন একাধারে শোভাবর্ধক ও ব্যবহারিক শিল্পকলা। কোনও নির্দিষ্ট ভৌগোলিক অঞ্চলে কী ধরনের ঝুড়িশিল্পজাত দ্রব্য পাওয়া যাবে, তা ঐ অঞ্চলে সহজে লভ্য উদ্ভিদের প্রকৃতির উপরে নির্ভর করে। উপাদান তন্তুর দৃঢ়তা, রঙ, তন্তু বয়নের পদ্ধতি, যেমন কুণ্ডলিত অথবা বিনুনিকৃত বয়ন পদ্ধতি, ইত্যাদির উপর নির্ভর করে ঝুড়ির পৃষ্ঠতলে বিভিন্ন ধরনের জ্যামিতিনির্ভর শৈল্পিক নকশা করা যায়। এশিয়া, আফ্রিকা, ওশেনিয়ার বহু সংস্কৃতি ও আমেরিকা মহাদেশগুলির আদিবাসী সংস্কৃতিগুলিতে উৎকৃষ্ট মানের ঝুড়ি বয়ন শিল্প বিদ্যমান। এই সব সংস্কৃতিতে বহু প্রাচীনকাল থেকেই মাল পরিবহন, শুষ্ক খাবার সংরক্ষণ ও পরিবেশন ছাড়াও আরও বহু ব্যবহারিক কাজে ঝুড়ি বয়ন শিল্পজাত দ্রব্যাদি ব্যবহার করা হয়। ঝুড়ি বয়নের ইতিহাস সম্ভবত বস্ত্রবয়ন শিল্প ও মৃৎশিল্পের চেয়েও প্রাচীন। ইরাকে খ্রিস্টপূর্ব ৫০০০ অব্দে বানানো ঝুড়ি পাওয়া গেছে।

সঠিক অনুচ্ছেদ শিরোনাম কোনটি?
titleA. চিত্রাঙ্কন (রংচিত্র অঙ্কন)
titleB. ভাস্কর্য
titleC. বস্ত্র ও তন্তু
titleD. ঝুড়ি বয়ন
উত্তর: titleD
চট্টগ্রাম কলেজিয়েট স্কুলে ভর্তি হয়ে ১৯৪৯ সালে ম্যাট্রিক পাস করেন সাবের। আইএ ক্লাসের ছাত্র শহীদ সাবের ১৯৫০ সালে ছাত্র ফেডারেশনের এক সমাবেশে বক্তৃতারত অবস্থায় গ্রেপ্তার হন। সুনির্দিষ্ট কোনো মামলা না দিয়ে নিরাপত্তা-বন্দী শহীদ সাবেরকে চট্টগ্রাম কারাগারে প্রেরণ করা হয়। পরে তাকে রাজশাহী জেলে পাঠানো হয়। বিনা বিচারে চার বছর আটক ছিলেন কারাগারে।

বন্দি অবস্থা থেকে আইএ পাস করেন; প্রস্তুতি নিয়েছেন প্রাইভেট প্রার্থী হিসেবে বিএ পরীক্ষা দেওয়ার। মুক্তি পেয়েছেন ১৯৫৪ সালে। এরপর তিনি জগন্নাথ কলেজ থেকে প্রাইভেট পরীক্ষা দিয়ে বিএ পাস করেন। কিছুদিন শিক্ষকতাও করেছেন আজিমপুরের ওয়েস্ট অ্যান্ড হাই স্কুলে। ছাত্র অবস্থাতেই তিনি কমিউনিস্ট পার্টির ছাত্র সংগঠন ছাত্র ফেডারেশনে যোগ দেন। বিএ পাস করে সহকারী সম্পাদক হিসেবে যোগ দেন দৈনিক সংবাদ-এ।

কেন্দ্রীয় সরকারের সুপিরিয়র সার্ভিসের (সিএসএস) জন্য পরীক্ষা দিতে মনস্থির করলেও চোখের রোগের দরুন অযোগ্য বিবেচিত হবেন মনে করে পরীক্ষা দেননি।

কেন্দ্রীয় ইনফরমেশন সার্ভিসের জন্য পরীক্ষা দিয়ে সে বছরের কৃতকার্যদের ভেতর তার অবস্থান ছিল শীর্ষে; কিন্তু রাজনীতির সঙ্গে সংশ্লিষ্টতার দরুন তাকে নিয়োগ দেওয়া হয়নি। 

সঠিক অনুচ্ছেদ শিরোনাম কোনটি?
titleA. সম্মাননা ও স্বীকৃতি
titleB. মানসিক বিপর্যয়
titleC. শিক্ষা, কর্ম ও রাজনৈতিক তৎপরতা
titleD. রচনা
উত্তর: titleC
১৯৭১ সালে জয়পুরহাট জেলা তৎকালীন জয়পুরহাট মহুকুমা ৭ নং সেক্টরের অধীনে ছিল এই সেক্টরটি নিয়ন্ত্রণ করতেন মেজর নাজমুল হক বীর উত্তম (১৯৭১ সালের ১৮ মার্চ -১৯৭১ সালের ২৭ সেপ্টেম্বর) এবং মেজর কাজী নূরুজ্জামান বীর উত্তম (১৯৭১ সালের ২৭ সেপ্টেম্বর-১৯৭১ সালের ডিসেম্বর মাস পর্যন্ত)। স্বাধীনতা পরবর্তী জরিপে সরকারী তথ্য অনুযায়ী এই জেলায় মুক্তিযোদ্ধা রয়েছে ৭৩৯ জন।

১৯৭১ সালের মহান মুক্তিযুদ্ধে দেশের সর্ববৃহৎ যুদ্ধ হিলির মুহাড়াপাড়া এলাকায় হয়েছিল বলে দাবি এখানকার মুক্তিযোদ্ধাদের।

যুদ্ধ চলাকালীন এখানে প্রায় ৭ হাজার পাক সেনা নিহত হয়। শহীদ হন প্রায় ১৩শ মুক্তিযোদ্ধা এবং মিত্র বাহিনীর ৩৫৭ জন সেনা সদস্য আহত হন প্রায় ১৪শত জন।প্রচণ্ড যুদ্ধের পর ১১ ডিসেম্বর ৭নং সেক্টরের আওতায় দিনাজপুরের হিলি শত্রু মুক্ত হয়। মুক্তিযুদ্ধের সময় বিভিন্ন স্থানে সম্মুখ ও গেরিলা যুদ্ধে হাকিমপুর উপজেলার বোয়ালদাড় গ্রামের মোস্তফা, একরাম উদ্দিন, বানিয়াল গ্রামের মুজিব উদ্দিন শেখ, ইসমাইলপুর গ্রামের মনিরুদ্দিন, মমতাজ উদ্দিন, বৈগ্রামের ইয়াদ আলী ও চেংগ্রামের ওয়াসিম উদ্দিন শহীদ হন।

হিলি সীমান্ত দিনাজপুর এবং ভারতের পশ্চিম দিনাজপুরের প্রধান যোগাযোগ কেন্দ্র হওয়ায় উক্ত অঞ্চল রণকৌশলগত কারণে অত্যন্ত গুরুত্বপূর্ণ বিবেচনায় এই অঞ্চল দখল করার জন্য তারা মরিয়া হয়ে উঠে। ১৪ এপ্রিল ১৯৭১ তারিখ থেকেই তারা হিলিকে দখল করার প্রচেষ্টা চালায়।এক পর্যায়ে ১৯ এপ্রিল (মঙ্গলবার) বিকালে হানাদার বাহিনী হিলিতে অবস্থানরত ৩য় ইষ্ট বেঙ্গলের ক্যাপ্টেন আনোয়ার আলফা কোম্পানী ও ছাত্র জনতা মুক্তিযোদ্ধার উপর ত্রিমূখী আক্রমণ করে। হানাদার বাহিনীর প্রচণ্ড আক্রমণে টিকে থাকতে না পেরে ক্যাপ্টেন আনোয়ারের দল ছত্রভঙ্গ হয়ে সন্ধ্যার দিকে ভারতের অভ্যন্তরে বকশীগঞ্জ আম বাগানে অবস্থান নেয়।

এই যুদ্ধে ৩ ইষ্ট বেঙ্গলের ৬ জন সৈনিক শাহাদত বরণ করেন। এ অবস্থায় ২১ এপ্রিল ১৯৭১ তারিখে হানাদার বাহিনী হিলি দখল করে চারদিকে ত্রাসের রাজত্ব কায়েম করেন।

পাকিস্তানী বাহিনীর ৪ ফ্রন্টিয়ার ফোর্স ব্যাটালিয়ন হিলি এলাকায় কংক্রিটের বাঙ্কার নির্মাণ করত, এখানে খুবই জোরালো প্রতিরক্ষা ব্যবস্থা গড়ে তোলে। হানাদার বাহিনীর সেনারা প্রায়ই পার্শ্ববর্তী এলাকায় নারী ধর্ষণ, লুটতরাজ, অগ্নিসংযোগ ছাড়াও বাঙ্গালীদেরকে ধরে এনে এখানে নির্মম নির্যাতন করত। এক পর্যায়ে ২১ নভেম্বর ১৯৭১ তারিখে মুক্তিবাহিনীসহ যৌথ বাহিনী কর্তৃক হানাদার বাহিনীর উক্ত ঘাটিঁ উৎখাত করার জন্য প্রচণ্ড আক্রমণ চালানো হয়। এই আক্রমণের সময় ভারতীয় বিমান বাহিনী গোলা বর্ষণ করেও শত্রুর শক্ত প্রতিরোধ ব্যবস্থা প্রথমে ধ্বংস করতে পারেনি। বরং এদিন মিত্রবাহিনীর অনেক সৈন্য শাহাদত বরণ করেন। পরবর্তীতে ৯ এবং ১০ ডিসেম্বর ১৯৭১ তারিখে ভারতীয় ২০২ নং মাউন্টেন ব্রিগেডের নের্তৃত্বে যৌথবাহিনী অবিরাম আক্রমণ চালিয়ে বহু মুক্তিযোদ্ধা ও মিত্রবাহিনী সেনাদের জীবনের বিনিময়ে দখলদার বাহিনীকে পরাজিত করে। অবশেষে ১১ ডিসেম্বর ১৯৭১ তারিখে এই হিলি অঞ্চল শত্রু মুক্ত হয়।

সঠিক অনুচ্ছেদ শিরোনাম কোনটি?
titleA. মুক্তিযুদ্ধে জয়পুরহাট
titleB. অবস্থান ও আয়তন
titleC. প্রশাসনিক এলাকাসমূহ
titleD. শিক্ষা ব্যবস্থা
উত্তর: titleA
বাংলায় তবলা ঐতিহ্য অপেক্ষাকৃত সাম্প্রতিক। কলকাতার হিরু (হিরক) গাঙ্গুলী ও জ্ঞানপ্রকাশ ঘোষ বাংলায় তবলাকে জনপ্রিয় করেন। জ্ঞানপ্রকাশ ঘোষ ছিলেন ফারুখাবাদ ঘরাণার মসিত খাঁ সাহেবের শিষ্য।

বাংলার আধুনিক তবলিয়াদের মধ্যে কয়েকজন বিশিষ্ট বক্তিত্ব হলেন:

বাদনকালে তবলা ও বাঁয়াকে কাপড়ের বেড়ের উপর বসানো হয়। বাদক বসে বা দাঁড়িয়ে বাদ্য পরিবেশন করেন। বাজাবার পূর্বে একে উত্তমরূপে সুরে বেঁধে নিতে হয়। তবলার বোল রেলা, কায়দা, গৎ, আড়ি, কুআড়ি, গৎপরণ প্রভৃতি নামে পরিচিত। তবলাবাদনের বিভিন্ন ঘরানা আছে। তন্মধ্যে দুটি বাংলা ঘরানার নাম বিষ্ণুপুর ঘরানা ও ঢাকা ঘরানা। [সমবারু চন্দ্র মহন্ত] 

সঠিক অনুচ্ছেদ শিরোনাম কোনটি?
titleA. কানি
titleB. ডোরি
titleC. গঠন
titleD. বাংলার তবলা
উত্তর: titleD